CELEX: 32007R1171
Language: sl
Date: 2007-10-05 00:00:00
Title: Uredba Komisije (ES) št. 1171/2007 z dne 5. oktobra 2007 o spremembi Uredbe (ES) št. 2771/1999 o podrobnih pravilih za uporabo Uredbe Sveta (ES) št. 1255/1999 glede intervencije na trgu masla in smetane

6.10.2007   
            
            
               SL
            
            
               Uradni list Evropske unije
            
            
               L 261/11
            
         
      UREDBA KOMISIJE (ES) št. 1171/2007
   z dne 5. oktobra 2007
   o spremembi Uredbe (ES) št. 2771/1999 o podrobnih pravilih za uporabo Uredbe Sveta (ES) št. 1255/1999 glede intervencije na trgu masla in smetane
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (ES) št. 1255/1999 z dne 17. maja 1999 o skupni organizaciji trga mleka in mlečnih izdelkov (1) in zlasti člena 10 Uredbe,
   ob upoštevanju naslednjega:
   
               (1)
            
            
               Razdelek 5 poglavja II Uredbe Komisije (ES) št. 2771/1999 (2) določa postopek za prodajo masla za intervencijo z razpisnim postopkom. Člen 24 določa, da se glavne zahteve glede razpisne varščine izpolnijo s prevzemom masla v roku, določenem s členom 24f(2). Člen 24f(3) se nanaša na odpremo masla v povezavi z zasegom varščine.
            
         
               (2)
            
            
               Določbe v zvezi s sprostitvijo ali zasegom varščine je treba pojasniti glede na pridobljene izkušnje. Predvsem je treba pojasniti, da se varščine ne sme zaseči v primeru, da je bil ponudbeni znesek že plačan. Poleg tega je treba sprejeti določbo za retroaktivno uporabo tega pravila, ki bo prodajalcem v primeru dvoma omogočila uporabo revidiranih pravil.
            
         
               (3)
            
            
               Uredbo (ES) št. 2771/1999 je zato treba ustrezno spremeniti.
            
         
               (4)
            
            
               Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode –
            
         SPREJELA NASLEDNJO UREDBO:
   Člen 1
   Uredba (ES) št. 2771/1999 se spremeni:
   
               1.
            
            
               Člen 24 se nadomesti z naslednjim:
               „Člen 24
               Za namene razpisne varščine, predvidene v členu 23(3)(b), sta v smislu člena 20 Uredbe (EGS) št. 2220/85 glavni zahtevi vztrajanje pri ponudbah po roku, določenem s členom 22(2) te uredbe, in plačilo do roka, določenega s členom 24f(2) te uredbe.“
            
         
               2.
            
            
               Členu 24e se doda naslednji odstavek:
               „3.   Če, uspešni ponudnik, razen v primeru višje sile, ni izpolnil zahtev iz odstavka 2 tega člena, se razpisna varščina, navedena v členu 23(3)(b), zaseže in prekliče prodaja zadevnih količin.“
            
         
               3.
            
            
               Pododstavek člena 24f (3) se črta.
            
         Člen 2
   Ta uredba začne veljati na dan objave v Uradnem listu Evropske unije.
   Na zahtevo zadevnih prodajalcev velja za varščine, ki še niso bile dokončno zasežene.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 5. oktobra 2007
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 160, 26.6.1999, str. 48. Uredba, kakor je bila nazadnje spremenjena z Uredbo (ES) št. 1913/2005 (UL L 307, 25.11.2005, str. 2).
   
      (2)  UL L 333, 24.12.1999, str. 11. Uredba, kakor je bila nazadnje spremenjena z Uredbo (ES) št. 688/2007 (UL L 159, 20.6.2007, str. 36).